CELEX: 32007R0244
Language: et
Date: 2007-03-07 00:00:00
Title: Komisjoni määrus (EÜ) nr 244/2007, 7. märts 2007 , L-histidiinmonovesinikkloriidmonohüdraadi lubamise kohta söödalisandina (EMPs kohaldatav tekst)

13.3.2007   
            
            
               ET
            
            
               Euroopa Liidu Teataja
            
            
               L 73/6
            
         
      KOMISJONI MÄÄRUS (EÜ) nr 244/2007,
   7. märts 2007,
   L-histidiinmonovesinikkloriidmonohüdraadi lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise põhjused ja menetlused.
            
         
               (2)
            
            
               Esitatud on taotlus L-histidiinmonovesinikkloriidmonohüdraadi lubamiseks aminohappena.
            
         
               (3)
            
            
               Kuna loataotlus esitati enne määruse (EÜ) nr 1831/2003 kohaldamise kuupäeva, siis esitati see vastavalt nõukogu 30. juuni 1982. aasta direktiivile 82/471/EMÜ teatavate loomasöötadena kasutatavate toodete kohta (2). Alates 18. oktoobrist 2004 kuuluvad aminohapped, nende soolad ja analoogid määruse (EÜ) nr 1831/2003 kohaldamisalasse. Seda taotlust tuleb seetõttu käsitleda kui määruse (EÜ) nr 1831/2003 artikli 7 kohast taotlust.
            
         
               (4)
            
            
               Määruse (EÜ) nr 1881/2003 artiklis 7 sätestatud nõuete täitmiseks esitati taotluse toetuseks täiendav teave.
            
         
               (5)
            
            
               Taotlus käsitleb L-histidiinmonovesinikkloriidmonohüdraadi kasutamise lubamist lõhelaste söödalisandina, mis liigitataks söödalisandite kategooriasse “toitainelised lisandid” ja funktsionaalrühma “aminohapped, nende soolad ja analoogid”.
            
         
               (6)
            
            
               Euroopa Toiduohutusamet (edaspidi “toiduohutusamet”) otsustas oma 2. märtsi 2005. aasta (3) ja 18. oktoobri 2006. aasta (4) arvamuses, et L-histidiinmonovesinikkloriidmonohüdraat ei mõju kahjulikult loomade ja inimeste tervisele ega keskkonnale. Toiduohutusamet jõudis ka järeldusele, et L-histidiinmonovesinikkloriidmonohüdraat ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada selle lubamist. Arvamuse kohaselt on tegemist kalade jaoks olulise aminohappega ning selle preparaadi kasutamine on näidanud, et see aitab ära hoida lõhelaste katarakti kalakasvatuse tingimustes. Toiduohutusamet soovitab asjakohaseid vahendeid kasutajate ohutuseks. Toiduohutusameti arvates ei ole vaja turustusjärgse järelevalve erinõudeid. Määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas esitati toiduohutusametile. Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks lubada kõnealuse preparaadi kasutamine käesoleva määruse lisas esitatud tingimustel.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub söödalisandite kategooriasse “toitainelised lisandid” ja funktsionaalrühma “aminohapped, nende soolad ja analoogid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. märts 2007
      
         
            Komisjoni nimel
         
         komisjoni liige
         
            Markos KYPRIANOU
            
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  EÜT L 213, 21.7.1982, lk 8. Direktiivi on viimati muudetud komisjoni direktiiviga 2004/116/EÜ (ELT L 379, 24.12.2004, lk 81).
   
      (3)  Loomasöödas kasutatavate söödalisandite ja toodete või ainete teaduskomisjoni arvamus L-histidiinmonovesinikkloriidmonohüdraadi ohutuse ja biosaadavuse kohta lõhelaste puhul. Vastu võetud 2. märtsil 2005. EFSA Teataja (2005) 195, lk 1–10.
   
      (4)  Loomasöödas kasutatavate söödalisandite ja toodete või ainete teaduskomisjoni arvamus L-histidiinmonovesinikkloriidmonohüdraadi kasutamise kohta lõhelaste söödalisandina kooskõlas määrusega (EÜ) nr 1831/2003. Vastu võetud 18. oktoobril 2006. EFSA Teataja (2006) 407, lk 1–5.
   
      LISA
      
                  Lisandi identifitseerimisnumber
               
               
                  Loa omaniku nimi
               
               
                  Lisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud eeskirjad
               
               
                  Loa kehtivusaja lõpp
               
            
                  Ainete maksimumsisaldus mg-des täissööda kilogrammi kohta
               
            
                  
                     Toitaineliste lisandite kategooria. Funktsionaalrühm aminohapped, nende soolad ja analoogid
                  
               
            
                  3c3.5.1
               
               
                  —
               
               
                  L-histidiinmonovesinikkloriidmonohüdraat
               
               
                  
                     Lisandi iseloomustus
                  
                  L-histidiinmonovesinikkloriidmonohüdraat 98 %,
                  mis on saadud Escherichia coli abil (ATCC 9637)
                  C3H3N2-CH2-CH(NH2)-COOH· HCl· H2O
                  
                     Analüüsimeetod
                  
                  Ühenduse meetod aminohapete määramiseks (komisjoni direktiiv 98/64/EÜ, millega muudetakse direktiivi 71/393/EMÜ (1)).
               
               
                  Lõhelased
               
               
                  —
               
               
                  —
               
               
                  —
               
               
                  —
               
               
                  2.4.2017
               
            
         (1)  EÜT L 257, 19.9.1998, lk 14.